Rõngu vald (Rõngu kihelkond)
Rõngu vald (saksa keeles Gemeinde Ringen) oli vald Rõngu kihelkonnas Tartumaal. Vallamaja asus Rõngu külas. Vald loodi 1866. aastal. 1939. aasta valdade reformi käigus läksid Rõngu vallast Sootla nr. 30, Sootla nr. 31, Sandkotare nr. 31-a, Ülpre nr. 46, Alamärdi nr. 47, Alanüssiku nr. 48, Mäenüssiku nr. 49, Trile nr. 80, Lülle nr. 58-a, Lülleveski nr. 58, Alamärdi nr. 59 ja Võlsi nr. 60 talude maa-alad Aakre valla koosseisu. Ülejäänud valla aladest sai uus Rõngu vald. Rõngu vallas on sündinud botaanik Karl Eichwald, riigiametnik Aksel Mei, vaimulikud Uno Plank ja Johannes Kivisalu, koolijuht Kalju Teras.